title: Kemperle
text: Kemperle a zo ur gumun e departamant Penn-ar-Bed, e Mervent Breizh. Pennlec'h kanton Kemperle eo. Emañ war varc'h etre Kerne, tu kornôk ar stêr, ha Bro-Wened, tu reter ar stêr Izol.
  
  Douaroniezh
  
  Stêrioù Kemperle
  
  Anv
  
  Stummoù skrivet 
  
   M.N Bouillet (1863) : gwechall Quimper-Ellé
   Bernard Tanguy (1990)  : Villa Kermperlegium, c. 1050; Kemper, c. 1050; Kemperele, c. 1050; Kemperelle, 1146; Kemperele, 1364; Kemperle, 1462
   Erwan Vallerie (1995) : Anauroth scilicet Kemper XIvet; Kemperlensem 1038; Villa Kemperelegium c 1050; Camperelegio 1135; Kimper 1160; Kernperele 1220; Kemperle 1239; Kemperle 1267; Kuemperele 1275; Kemperle, Kemperele 1304; Kimperle, Kemperele; Kemperle 1343; Kemperele 1354; Kampperle 1366; Kemperele 1368; Keremperle 1371; Kamperlle 1375; Kemperle 1384; Kimperle 1395, Kemperele, Kemperle 1415; Kimperle 1423; Kemperle 1425; Quemperle 1442; Kemperle 1451; Kemperleyo 1453 ; Kaemperelleyo 1480; Kemperle 1516; Kimperle 1533; Kemperelle 1536; Querperle 1630; Quinperle 1654; Kèmperle, Quimperle 1709
  
  Gerdarzh 
  Dont a ra anv kêr eus hini kember ar stêrioù Ele hag Izol.
  
  Brezhoneg
  
  Ya d'ar brezhoneg
  D'an 18 a viz Kerzu 2008 e oa bet votet ar garta Ya d'ar brezhoneg gant kuzul-kêr ar gumun.
  D'ar 4 a viz Mae 2012 e oa bet roet d'ar gumun al label Ya d'ar brezhoneg live 2.
  
  Deskadurezh
  Ur skol Diwan a zo eno abaoe 1989. 
  Un hentad divyezhek publik a zo eno abaoe 2010 er skol Bisson.
  E distro-skol 2022 e oa enskrivet er skol Diwan hag er c'hlasoù divyezhek 148 skoliad (8 % eus skolidi ar gumun evit a sell ouzh ar c'hentañ derez)
  
  Prizioù dazont ar brezhoneg
   E 2011 e oa bet roet da di-kêr Kemperle Priz kentañ Dazont ar brezhoneg, rummad “Strollegezhioù” gant Ofis Publik ar Brezhoneg.
  
  Ardamezioù
  
  Monumantoù ha traoù heverk 
  
   Monumant ar re varv er vered, luc'hskeudenn. Savet e voe e 1920 ha dioueliet d’an 3 a viz Gouhere 1921.
  
  Dezougen 
  
   Ti-gar Kemperle war al linenn hent-houarn Landerne Savenneg.
   Tro Bro Kemperle, pe "TBK", ar rouedad dezougen beajourion e Bro Kemperle.
  
  Istor
  
  Henamzer 
   An hent roman eus Darioritum (Gwened bremañ) da Lokmaria-Kemper a dreuze an Ele e Kemperle, an hent roman eus Vorgium (Karaez bremañ) d'ar Pouldu a dreuze Kemperle hag ur "c'hastrum" a voe savet gant ar Romaned war lez dehoù an Ele da ziwall an hentoù.
  
  Douaroù a vefe bet roet da C'huntiern, ur manac'h deuet eus Kembre, en "Anawrot" ha parrez Bei gant Gradlon, roue Kerne. Eno e savas abati Anawrot, kavell kêr Gemperle.
  
  Dispac'h Gall 
   Gant al lezenn eus an 26 a viz C'hwevrer 1790 e voe lakaet Kemperle da benn ur bann.
   Tennet e voe trev Sant-Dewi (Saint-David ez-ofisiel) digant Redene ha staget e voe ouzh kumun Kemperle.
   Dekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù e parrez Sant-Mikael gant Louis Barbé, person, Thomas Bizien, kure, Fougerolle ha Pierre Davan, menec'h ag urzh Sant Benead, Robert Lallemant, priol e kouent Sant Maoris ha Joseph Bigeon, manac'h ag urzh Sant Fransez; nac'het e voe al le e parrez Sant Mikael gant Lamoignon, aluzenner an ospital, ha Latour, jezuist, aluzenner an Ursulinezed, hag e parrez Sant Kolomban gant Regnier, person, Forget, kure, Frogerays, beleg da sikour kovez ha Boisrouvray, jezuist, e trev Sant Dewi gant Le Moign ha Guennec, kureed, hag e parrez Lotea gant ar person, Galliot e anv.
  
  Erruet an hent-houarn (linenn Hent-houarn Landerne Savenneg) er gumun e miz Gwenholon 1863.
  
  
  
  Brezel-bed kentañ 
   Mervel a reas 342 waz eus ar gumun, da lavaret eo 3,72% eus ar boblañs e 1911, abalamour d'ar brezel.
  
  Eil Brezel-bed 
  
   C'hwec'h gwaz eus Kemperle a voe fuzuilhet e miz Gouhere 1944 gant an Alamaned e Kerfani e Molan.
   D'an 23 a viz Mae 1945 e voe kavet korfoù marv pevar den eus ar gumun e-tal gwikadell Porzh-Loeiz. Er Rezistañs e oant; fuzuilhet e oant bet gant al lu alaman.
  
  Emdroadur ar boblañs abaoe 1793 
  
  Emdroadur ar boblañs adalek 1793 betek 2012
  
  Melestradurezh
  
  Tud 
   Guntiern, manac'h ha sant brezhon hag a savas abati Anawrot, kavell kêr Gemperle, er . 
   Gourloez, anavezetoc'h evel "Urlo" pe "Urloù", pe "Sant Urlo", kentañ abad Abati ar Groaz Santel e Kemperle.
  
  Tud bet ganet eno
  
   1789 : Matilin an Dall, talabarder.
   1804 : Corentin Marie Le Guillou, beleg katolik ha sonaozour.
   1815 : Kervarker, dastumer gwerzioù ha lenneg.
   1876 : Adolphe Beaufrère, livour-engravour.
   1949 : Michel Tonnerre, kaner-sonaozer.
   1950 : Melaine Favennec, kaner ha soner.
   1973 : Ronan Le Flécher, kazetenner.
   1993 : Loeiza an Duigoù, skrivagnerez.
  
  Tud bet marvet eno 
   1859 : Matilin an Dall.
   1880 : Yann-Wilhoù Herri, skrivagner.
   1895 : Kervarker, dastumer gwerzioù ha lenneg.
   1931 : Émile Jourdan, livour breizhat.
   1944 : Loeiz Gourlet, barzh, skrivagner ha troour brezhonek.
   1981 : Zavier Grall, skrivagner breizhat.
   1996 : Glenmor, kaner.
  
  Tud beziet eno
   Yann Moñforzh, dug Breizh
  
  Arzourien bet awenet gant Kemperle
   Livourien: Henri Barnoin, Bernard Buffet, Maurice Denis, Louis-Marie Désiré-Lucas, Arthur Midy, Ferdinand du Puigaudeau, Joseph Alexandre Ruellan, Henri Le Sidaner, Charles Wislin,...
  
  Ardamezeg ar familhoù
  
  Gevelliñ
  
  Gouelioù
  Taol Kurun, bep bloaz abaoe 1995, e dibenn miz Genver
  
  Liammoù diavaez 
  
   lec'hienn ar gumun
   Kemperle war lec'hienn Geobreizh
  
  Daveoù ha notennoù
  
  Kumunioù Penn-ar-Bed
  Kumunioù Kerne
  Kumunioù Bro Wened
  Kemperle
  Pennlec'hioù bannoù Breizh
  Tud lakaet d'ar marv gant al lu alaman e Porzh-Loeiz e 1944
  Tud lakaet d'ar marv gant al lu alaman e Kerfani (Molan) e miz Gouhere 1944